Han fortæller også om den store taknemmelighed han har til sin ekskone Kamilla. Det var hende, der intuitivt ringede til ham, da blodproppen ramte ham som et lynnedslag mutters alene på et hotelværelse i København. - Jeg er slet ikke i tvivl om at jeg ikke havde været her, hvis hun ikke havde ringet efter hjælp, da jeg fik fremstammet nogle få lyde på grund af lammelse, fortæller han i TV2/Nord programmet, der sendes klokken 20 fredag aften tilrettelagt af Pia Stuckert.

Opsummering:
Den tidligere landsholdsspiller Jes Høgh fra Aalborg har de seneste fem år kæmpet sit livs kamp, efter at han blev ramt af en blodprop i hjernen. Blodproppen gjorde ham lam i højre side af kroppen. Fredag aften fortæller han på TV2/Nord om sin kamp tilbage til livet.